钦定古今图书集成/明伦汇编/氏族典/第436卷 > 《廖用贤尚友录》 > 马仲甫
## 钦定古今图书集成/明伦汇编/氏族典/第436卷 > 《廖用贤尚友录》 > 马仲甫

按《宋史马仲甫传》：“仲甫字子山，庐江人，太子少保亮
之子也。举进士，知登封县。轘辕道险厄，遂佣民凿平
为垣，涂人便其行，为刻石颂美。知台州，为度支判官，
繇户部判官为发运使，建议凿洪泽渠六十里，漕者
便之。拜天章阁待制，知瀛州。熙宁初，守亳、许、扬三州，
纠察在京刑狱，知通进银台司，提举崇禧观，卒。”